Blått ordensbånd

Blått ordensbånd (Catocala fraxini) er en sommerfugl som tilhører familien praktfly (Erebidae). Den er det største nattflyet i Norge, med et vingespenn på opptil 93 mm. Arten finnes på Sørlandet og den sørlige delen av Østlandet, det er også noen få funn fra Vestlandet.

 Utseende 
Et stort (vingespenn 82 – 93 mm), grått nattfly med store, brede vinger. Den kan ikke forveksles med noen annen europeisk art. Antennene er trådformede, kroppen kledt med grå hår. Forvingen er gråspraglete, med to lyse siksak-tverrbånd som avgrenser et V-formet midtfelt. Midt i dette feltet sitter en rund, hvit flekk. Begge vingepar er kantet med hvite hårfrynser. Bakvingen er svart, med et jevnbredt, jevnt krummet, blekblått tverrbånd. Larven er brun, lang og tynn, knudrete og ligner en tørr kvist.

 Levevis 
Blått ordensbånd lever i løvskog, blandingsskog og skogbryn der det vokser osp (Populus tremula), som er larvenes næringsplante (ikke ask slik artsnavnet fraxini skulle tyde på). De voksne sommerfuglene fly om natten i august – september, og kommer gjerne til lys og sukkeråte. Eggene overvintrer før de klekkes. De norske bestandene av denne arten svinger sterkt med sommerværet, og arten kan forsvinne fra store områder etter en våt og kald sommer, men den ser ut til å ha stor evne til å rekolonisere områdene i varmere somre.
 Utbredelse 
Arten finnes i det meste av Europa, videre østover til Japan. I Norge er den relativt vanlig på Sørlandet og den sørlige delen av Østlandet. Det finnes også spredte funn fra Vestlandet, men det er lite trolig at det finnes stabile bestander her. Et enkeltstående funn fra Tromsø skyldes trolig transport med mennesker. 

 Kilder 
 Norges sommerfugler – Blått ordensbånd 
 Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Nordk Institutt for Skogforskning. ISBN 82-995095-1-3
 Nettsiden Svenska Fjärilar, med bildegalleri: 
 Eksterne lenker 


Kategori:Nattfly
Kategori:Norges sommerfugler
Kategori:Sveriges sommerfugler
Kategori:Danmarks sommerfugler
Kategori:Finlands sommerfugler
Kategori:Islands sommerfugler
Kategori:Irans sommerfugler
Kategori:Japans sommerfugler
Kategori:Tyrkias sommerfugler
Kategori:Nederlands sommerfugler
Kategori:Storbritannias sommerfugler
Kategori:Luxembourgs sommerfugler
Kategori:Belgias sommerfugler
Kategori:Færøyenes sommerfugler
Kategori:Estlands sommerfugler
Kategori:Tysklands sommerfugler
Kategori:Ungarns sommerfugler
Kategori:Andorras sommerfugler
Kategori:Moldovas sommerfugler
Kategori:Latvias sommerfugler
Kategori:Belarus' sommerfugler
Kategori:Bosnia-Hercegovinas sommerfugler
Kategori:Bulgarias sommerfugler
Kategori:Kroatias sommerfugler
Kategori:Tsjekkias sommerfugler
Kategori:Irlands sommerfugler
Kategori:Litauens sommerfugler
Kategori:Nord-Makedonias sommerfugler
Kategori:Ukrainas sommerfugler
Kategori:Sveits' sommerfugler
Kategori:Slovenias sommerfugler
Kategori:Slovakias sommerfugler
Kategori:Polens sommerfugler
Kategori:Serbia og Montenegros sommerfugler
Kategori:Romanias sommerfugler
Kategori:Russlands sommerfugler
Kategori:Frankrikes sommerfugler
Kategori:Italias sommerfugler
Kategori:Den iberiske halvøys sommerfugler
Kategori:Østerrikes sommerfugler
Kategori:Asias sommerfugler
Kategori:Europas sommerfugler
Kategori:Sommerfugler formelt beskrevet i 1758
Kategori:Dyr formelt beskrevet av Carl von Linné